REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/30-24

9. april 2024. godine

B e o g r a d

Z A P I S N I K

DRUGE SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 8. APRILA 2024. GODINE

 Sednica je počela u 20.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Vesna Nedović, Milica Nikolić, Olja Petrović, Snežana Jovanović, Jasmina Palurović, Miloš Gnjidić, Sanja Jefić Branković, Risto Kostov, Tatjana Pašić, Uroš Đokić i Slobodan Petrović.

 Sednici su prisustvovali i: Marko Milošević, zamenik člana Odbora Vladana Zagrađanina, Branko Pavlović, zamenik člana Odbora Ane Krstić i Goran Petković, zamenik člana Odbora Danijele Nestorović.

 Sednici nisu prisustvovali članovi Odbora: Dragan Nikolić i Goran Petrović, kao ni njihovi zamenici.

Odbor je, na predlog predsednika, jednoglasno (14 glasova za) utvrdio sledeći

**D n e v n i r e d:**

**Prva tačka dnevnog reda:** Razmatranje Predloga za donošenje autentičnog tumačenja odredbe člana 2. Zakona o potvrđivanju Okvirnog protokola finansijskoj i tehničkoj saradnji između Vlade Republike Srbije i Vlade Kraljevine Španije u oblasti infrastrukturnih projekata („Službeni glasnik RS - Međunarodni ugovori”, broj 6/22), koji je podnela narodni poslanik Jelena Žarić Kovačević, broj 011-946/24 , od 8. aprila 2024. godine

Odbor je većinom glasova (10 glasova za, 5 protiv) ocenio da je opravdan Predlog za donošenje autentičnog tumačenja odredbe člana 2. Zakona o potvrđivanju Okvirnog protokola finansijskoj i tehničkoj saradnji između Vlade Republike Srbije i Vlade Kraljevine Španije u oblasti infrastrukturnih projekata („Službeni glasnik RS - Međunarodni ugovori”, broj 6/22), koji je podnela narodni poslanik Jelena Žarić Kovačević .

Odbor je većinom glasova (10 glasova za, 5 protiv) odlučio da dostavi Narodnoj skupštini Predlog autentičnog tumačenja navedene odredbe u predloženom tekstu.

Takođe, Odbor je većinom glasova (10 glasova za, 5 protiv) odlučio da Predlog autentičnog tumačenja uputi Narodnoj skupštini na razmatranje po hitnom postupku, u skladu sa članom 167. Poslovnika, kako bi se sprečile štetne posledice do kojih mogu da dovedu nedoumice u primeni navedene odredbe.

Odbor je većinom glasova (10 glasova za, 3 protiv, 2 uzdržano) odlučio da predstavnik Odbora na sednici Narodne skupštine bude Jelena Žarić Kovačević, predsednik Odbora.

 Sednica je završena u 20.20 časova.

 Sastavni deo zapisnika čine stenografske beleške.

 SEKRETAR PREDSEDNIK

 dr Radoje Cerović Jelena Žarić Kovačević